قوزیی قیبریس تورک جمهوریتی پرزیدنتی مصطفی آکینجی آلمانیانین پایتاختی برلین-ده بمت-نین باش کاتیبی آنتونیو گوترش و قیبریس روم ایدارچی‌لیگی‌نین باشچی‌سی نیکوس آناستاسیادیس ایله کئچیریله‌جک اوچ طرف‌لی گؤروشه آچیق بیر گوندمله یول خریطه‌سی معینلش‌دیرمک اوچون گئتدیگینی سؤیله‌ییب.
"تورک آژانسی قیبریس"ین (تاک) خبرینه گؤره، پرزیدنت آکینجی برلینه حرکتیندن اول ارجان هاوا لیمانیندا مطبوعات آچیقلاماسیندا دئییب کی، برلینه هانسی نقطه‌ده اولدوغوموزو بیرلیکده معین‌لش‌دیرمک، بون‌دان سونراکی یولدا نئجه ایرلیلیجییمیزی قرارا آلماق، یعنی بیر نوع یول خریطه‌سینی بیرلیکده پلانلاشدیرماق اوچون گئدیریک.  برلین ایجلاسیندان مثبت نتیجه‌لر الده ائدیلمه‌سینه اومید ائدیرم. چوخ جدی گؤزلنتی‌لر اولماسینی ایستمرم. آچیق بیر گوندمله گئدیریک. یاپیجی موضع میزین حاق‌لاریمیزی قورویا‌راق، ثابت شکیلده باریشا، حل یولونا خیدمت ائدن موضعییمیزه جاواب گؤزلریک. جناب باش کاتیبین اهمیت‌لی رولونون اولاجاغینی دیرلندیریرم.
